בוא שיר עברי

בוא שיר עברי היא תוכנית המשודרת בגלי צה"ל בכל שבת בבוקר החל מנובמבר 2014 בעריכתו ובהגשתו של יורם רותם.

כל תוכנית מוקדשת ליוצר, מבצע או נושא כלשהו בזמר העברי ורותם משוחח עליו עם האדם עצמו או עם קרוב משפחתו או מומחה שחקר את הנושא ומספר עליו למאזינים.

בתוכנית משולבים גם שירים, שחלקם מבוצעים על ידי האומנים באולפן וקטעים נדירים מתוכניות והקלטות שנעשו על ידי גלי צה"ל בעבר. מנתוני ההאזנה של קנטאר מדיה (TGI) מיולי 2021 עלה ש"בוא שיר עברי" היא התכנית המואזנת ביותר בגלי צה"ל בשבתות.

שם התכנית לקוח משירו של קובי לוריא "בוא שיר עברי" שיצא ב-1984.

תוכניות רדיו בגלי צה"ל